Exqrch/javanese-Komodo-pixelgpt huggingface dataset:
Iku mau dadi bukti yèn ngutamakaké kasarasan ibu kang lagi meteng iku penting banget
FKIA ing Desa Kalisalak patut dadi conto kanggo désa-désa liyane
Para warga ing désané Darmin wis ngerti yèn kasarasan kuwi bab kang wigati
Senajan ta Desa Kalisalak wis kasil ngentasaké angka pati ibu lan anak kang dhuwur, nanging ora ana kawigatosan saka Dinas Kesehatan Kabupatèn Banyumas.
Dede Martino Dédé Martino (lair 30 Mei 1965) ya iku wong kang ngripta mesin “Sanggai” pengawèt panganan lan obat
Dédé Martino, Dosèn lan Peneliti Téknologi Pertanian Universitas Jambi, kang wis welasan taun suwéné makarya ana ing sajroning laboratorium uga bèngkèl kerja “Tekno Martino” nggoné dhèwèkè ing Kutha Jambi
Dhèwèké gawe tèknologi pengawètan pangan lan obat
Dhèwèkè awèh aran mesin sanggai, sing kajupuk saka istilah basa melayu, sanggat, kang nduweni arti nggaringaké kathi cara nyanggat utawa nyangkutké ing ndhuwur geni
Béda tinimbang tèknik sanggat, mesin sanggat ngganti mèdium geni nganggo gelombang udara
Piranti mesin kuwi mau, manéka warna jinis pangan, saka janganan, woh, bumbu, uga bahan obat tradhisional bias awèt pirangpirang wulan suwéné ana ing suhu ruangwan
Ana uga sing bisa awèt ngasi telung taun suwéné, menawa disimpen ing sajroning kulkas, tanpa owah kandunghan senyawané
Dédé Martino lair Jambi, 30 Mei 1965
Lulusan saka S1 Jurusan Agronomi Fakultas Pertanian Universitas Jambi lan S2 Jurusan Agronomi Fakultas Pertanian Universitas Andalas
Dhèwèké nduwèni bojo sing jenengé Ir.Yulma Erita, lan saka kramane wong sakloron mau banjur kanugrahan anak cacah papat yaiku Gilang Muhammad (26), Galih Muhammad (26),M Irsyad (20), lan Muthia Azzahra (12)
Kajaba dadi dosen, Dédé Martino uga nduwèni akèh banget prestasi sing diéntukaké menawa menang lomba utawa amung olèh penghargaan saka penemuané dhéwéké
Prestasi: - Nyiptakaké 137 karya inovasi teknologi pertanian - Penghargaan Kalpataru tingkat Provinsi Jambi (2012) kategori Pengabdi Lingkungan
- Mbangun pabrik mini skala UMKM kanggo pengelolaan pupuk cair organik, zero waste, hemat listrik, lan pengelolaan sampah komunitas
- Kabehgaweyane sing diwènèhi aran Tekno Martino dadi bahan ajar - Alat Pemungut Spora Tunggal temuané oleh penghargaan BPPT(2004)
Produk iku wis dipatènké
- Juara Harapan I Tingkat Nasional (2006) saka Depdagri kanggo Inovasi bak sampah bio-reaktor pembangkit pupuk cair
- Proses temuan kompos luwing (2003) dadi skénario paling apik sing difilmké dening BPPT
Proses Risèt Mesin Sanggai
Risèt Dawa Mesin sanggai lair saka rasa prihatin amarga sitiké wong kang ngginakaké bahan pangan lan obat
Manéka warna tanduran sing migunani kang urip lan ngrembaka ing nagari tropis iki sakmestiné dadi sumber sejahterané masyarakat
Nyatané, asil bumi umumé didol mentah saéngga ora nekakaké nilai tambah
Salah sawijiné sing kuduné bisa digunakake kanthi maksimal yaiku obat-obatan tradhisional
Jaé abang, kunir, kencur iku produk jamu unggulan sing apik kanggo keséhatan, uga wis dipercaya nduwéni khasiat dadi tamba maneka warna penyakit
Prosés nggawé mesin sanggai diwiwiti saka taun 2.000-an
Dhèwèké butuh luwih saka 10 taun bolan-balèni nganyari mesin
Ing mesin kapisan lagi bisa nggaringaké kadhar banyu 15%
Banjur, ing mesin kapindho dhèwèké nggawè inovasi anyar kathi mènèhi vèntilasi khusus, nanging malah teka masalah anyar yaiku suhu mesin cepet munggah
Ing mesin sing katelu, dhèwèké ngrombak manèh
Digawé pengering udara lan pendingin suhu ruang ing sak mesin sisan, tujuané supaya hémat ènérgi.
Banjur sing kepapat, Dédé ngganti badan mesin ssing maune saka seng diganti kayu seng jebul menghambat gelombang, beda yen karo kayu kang sifaté ora menghambat
Lan sing terakhir, dhéwéké ngganti lawang mesin nganggo kaca bening
Kanthi mangkono, nyetèlé wektu sawatara 32 jam kanthi suhu ing ngisor 40 serajat cèlcius bisa apa ora mesin kerja optimal, mergané dhéwéké bola-bali mbukak lawang mesin amung arep ndeleng kadaré banyu
Dédé nduwèni kekarepan, manéka warna wit-witan ing negara iki bisa diopèni luwih maksimal
Indonesia aja ngasi manèh gumantung karo obat-obatan impor
Karya tèknologi wis mangsané digunakaké kanggo ndhongkrak ketinggalan supaya petani lokal uga bisa ngrasakké manfaat saka risét iki
Yen wis mangkono, ilmu sing diduwèni ora amung dienggo awaké dhéwé nanging migunani marang wong liyan, opo manèh para petani lokal sing mesti kangèlan menawa arep ngedol produké
Mesin sanggai lair saka rasa prihatin lan gela saka minime piguna bahan pangan lan obat
manéka warna tanduran sing urip lan ngrembaka ing negara tropis sakmestiné dadi sumber sejahterané masyarakat
Kasunyatané, hasil bumi umumé didol mentah saéngga ora nekakake bathi
Salah sawijiné kang mestine bisa dimanfatké luwih maksimal yaiku obat-obatan tradhisional
Jaé abang, kunir, temulawak, utawa kencur iku produk jamu unggulan kang becik kanggo kesehatan, uga wis terbukti ngilangi manéka warna jinis penyakit
Obat-obatan tradhisional saya mréné akèh sing seneng merga padha tertarik marang pengobatan tradhisional
Ing Sajroning kajiané, Guru Besar Fakultas Farmasi UGM Ratna Asmah Susidarti kang kawénéh irah-irahan "Terapi Dan Pengembangan Obat Baru" (2017) wis tau mbahas perkara potènsi sing gedhé saka tanduran tropis ing Indonesia sing durung dienggo kanthi becik
Kira-kira 30.000 spèsiès tanduran sing ana ing hutan hujan tropis Indonesia
Saka jumlah kuwi mau, lagi sekitar 9.600 spèsiès sing dimangertèni nduwèni khasiat obat
Nanging sing dimanfaatké kanggo jamu utawa pengobatan, lagi 200 spesies.
Basri Baharuddin Sila Basri Baharuddin Sila (miyos ing surya 14 Mèi 1953) inggih punika salah satunggaling juru kagunan musik lan kagunan tradhisi ingkang kawentar puluhan warsa saking dhaérah Bugis-Makassar
Panjenenganipun asring dipuntimbali Daèng Bas
Daèng Bas punika kirang langkung sampun sèket warsa anggènipun makarya wonten ing salebeting donya musik lan kagunan tradhisi
Panjenenganipun ugi prigel anggènipun ngrembakakaken musik tradhisi
Basri Baharuddin Sila wiwit alit sampun asring mirengaken musik
Ing Makassar, kathah sanget ritual utawi kapitayan ingkang gegayutan kaliyan musik
Prakawis punika nyebabaken Daèng Bas dados tiyang ingkang remen lan wasis marang kagunan lan tradhisi
Panjenenganipun wiwit maguru kaliyan satunggaling "maèstro" gendhang saking Gowa, inggih punika Rapo-anrong
Ing tengah warsa 1980-an, Daèng Bas sakanca, kadosta suwarginipun Asdar Muis, Yudhistira Sukatanya, saha Fahmi Syarif, asring ngawontenaken pagelaran kagem nguji ngèlmunipun wonten ing Gedhung Kesenian Makassar
Panjenenganipun remen ngginakaken titi laras ingkang cepet amargi para mudha supados saged remen kaliyan musik tradhisinipun piyambak
Prakawis punika ateges musik tradisi ingkang dipunungelaken saged tansah misuwur saha ngrembaka dumugi dangu wekdal
Miturut pamanggihipun, musik tradhisi minangka jembatan kekancan
Lajeng, panjenenganipun tindak dhateng Yogyakarta kagem ndhèrèk pawiyatan kagunan ing "Padhépokan Seni Bagong Kusudihardjo" ing warsa 1983-1985
Panjenenganipun ugi kersa ngudi kawruh dumugi nagari sanès
Ing warsa 1997, Daèng Bas ndhèrèk "Program Indonésian Art Cultural Éxchange" ing Jepang, Malaysia, saha Singapura
Panjenenganipun ugi tansah sinau saha ngreksa kagunan kaliyan kathah juru kagunan sanèsipun
Ing warsa 2015, Daèng Bas sesambungan kaliyan pakempalan musik "rock" ingkang kawentar ing Indonésia, inggih punika "Slank", salebeting pagelaran beksan saha musik "Slank “Reog ‘n Roll”"
Basri Baharuddin Sila utawi Daèng Bas punika asring ngungelaken piranti-piranti musik saking njawi nagari ingkang dipunparingi saking kanca-kancanipun
Tuladhanipun inggih punika piranti musik "hulusi"
Sanadyan mekaten, cèngkok titi larasipun kapireng saé inggih punika mligi swanten musik Bugis-Makassar ingkang dipunaran "pui-pui." Kathah bebrayan ingkang boten remen kaliyan Daèng Bas amargi anggènipun ngungelaken piranti musik punika dipunpitados sampun nerak paugeran kagunan tradhisi